《呈县尹 其二》
宋代·陈普

富贵能无不俛眉，太玄久作覆瓿资。柴荆昼刻声何驶，芹草春风浪已披。

似此深心宁为己，其如浅学谬蒙知。位无大小心惟一，已是当年吐哺时。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。